PATVIRTINTA

Vilkaviškio rajono savivaldybės

tarybos 2018 m. lapkričio 30 d.

sprendimu Nr. B-TS-1262

**VILKAVIŠKIO RAJONO SAVIVALDYBĖS TERITORIJOJE ESANČIŲ MOKYKLŲ MOKINIŲ VEŽIMO ORGANIZAVIMO IR VAŽIAVIMO IŠLAIDŲ KOMPENSAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Vilkaviškio rajono savivaldybės teritorijoje esančių mokyklų mokinių vežimo organizavimo ir važiavimo išlaidų kompensavimo tvarkos aprašas (toliau – Tvarkos aprašas) reglamentuoja:

1.1. Vilkaviškio rajono savivaldybės formaliojo švietimo mokyklų, neformaliojo švietimo mokyklų mokinių, vežimą į mokyklą ir iš jos į namus, mokinių vežimo organizavimą ir važiavimo išlaidų kompensavimą;

1.2. formaliojo švietimo mokyklų, neformaliojo švietimo mokyklų mokinių vežimo į kitas neformaliojo švietimo mokyklas; brandos egzaminų centrus; švietimo pagalbos ir kitas įstaigas su jų ugdymu ar socialinėmis problemomis susijusiems klausimams spręsti; pažintines ir kultūrines išvykas; Savivaldybės, regioninius ir šalies saviraiškos renginius, dalykų olimpiadas, konkursus, varžybas, sporto, sveikatos ugdymo, meninės raiškos, turizmo, gamtos, techninės kūrybos bei kitus renginiusorganizavimą ir išlaidų kompensavimą.

**II SKYRIUS**

**NAUDOJAMOS SĄVOKOS**

2. Šiame Tvarkos apraše vartojamos sąvokos:

2.1. **Vietinio (priemiestinio) reguliaraus susisiekimo autobusai** – kelių transporto priemonės, vežančios keleivius pagal patvirtintus tvarkaraščius nustatytais priemiestiniais maršrutais ne daugiau kaip per dviejų gretimų savivaldybių (neįskaitant miestų savivaldybių) teritorijas.

2.2. **Vietinio (miesto) reguliaraus susisiekimo autobusai** – kelių transporto priemonės, vežančios keleivius pagal patvirtintus tvarkaraščius miesto maršrutais, kuriuos nustato Vilkaviškio rajono savivaldybės administracijos (toliau – Savivaldybės administracija) direktorius.

2.3. **Mokykla** – juridinis asmuo, valstybės narės juridinio asmens ar kitos organizacijos padalinys, įsteigtas Lietuvos Respublikoje teisės aktų nustatyta tvarka, kurio pagrindinė veikla yra formalusis arba (ir) neformalusis švietimas.

2.4. **Mokyklinis autobusas** – geltonas vaikų vežimo skiriamaisiais ženklais paženklintas autobusas, kuriuo vežami vaikai (švietimo įstaigų mokiniai). Prie mokyklinių autobusų priskiriami ir kitos spalvos autobusai, kuriais vežami vaikai į Mokyklą ar iš jos pagal sudarytas su vežėjais sutartis ir kurie paženklinti vaikų vežimo skiriamaisiais ženklais.

2.5. **Privačių vežėjų transportas** – tai juridinių asmenų, turinčių licencijas vežti keleivius ir sudariusių su savivaldybėmis mokinių vežiojimo sutartis, automobiliai.

2.6. **Vežėjas** – įmonė, registruota įstatymų nustatyta tvarka ir turinti teisę vežti keleivius ir krovinius.

2.7. **Specialieji reisai** – tai reisai, kai vežama speciali keleivių grupė (mokiniai) į Mokyklą ir iš jos;

2.8. **Tėvų (globėjų, rūpintojų) transportas** – tai fiziniam asmeniui, sudariusiam sutartį su atitinkama mokykla, nuosavybės teise priklausantis lengvasis automobilis, kuris atitinka transporto priemonėms keliamus techninius reikalavimus ir apdraustas transporto priemonių valdytojų civilinės atsakomybės privalomuoju draudimu.

2.9. **Lengvasis automobilis –** motorinė kelių transporto priemonė, turinti ne daugiau kaip 9 sėdimas vietas, įskaitant vairuotojo vietą, skirta keleiviams bei bagažui vežti**.**

2.10. **Stotelė** – tai nustatyto pavyzdžio sustojimo ženklais pažymėta vietinio ir tolimojo maršruto autobusų sustojimo vieta, specialiai įrengta kelių organizacijos, arba kita vežėjo ir ugdymo įstaigos sutartimi nustatyta vieta, kurioje mokiniai gali būti saugiai įlaipinami ir išlaipinami.

2.11. **Mokinio pažymėjimas** – Mokinio pažymėjimas yra mokinio identifikavimo dokumentas, kuris gali būti popierinis (popierinė kortelė, komplektuojama su standartiniu laminavimo vokeliu) arba elektroninis (daugiasluoksnė plastikinė kortelė su integruotu nekontaktiniu lustu).

2.12. **Vietinio susisiekimo maršrutų eismo tvarkaraščių derinimo nuolatinė komisija** (toliau – Komisija) – sprendžia mokinių pavėžėjimo organizavimo klausimus.

2.13. **Neformalusis švietimas** – švietimas pagal įvairias švietimo poreikių tenkinimo, kvalifikacijos tobulinimo, papildomos kompetencijos įgijimo programas, išskyrus formaliojo švietimo programas.

2.14. **Formalusis švietimas** – švietimas, vykdomas pagal Lietuvos Respublikos teisės aktų nustatyta tvarka patvirtintas ir įregistruotas švietimo programas, kurias baigus įgyjamas pradinis, pagrindinis, vidurinis arba aukštasis išsilavinimas ir (ar) kvalifikacija arba pripažįstama kompetencija, reikalinga įstatymų reglamentuojamam darbui ar funkcijai atlikti.

3. Kitos šiame Tvarkos apraše vartojamos sąvokos suprantamos taip, kaip jos apibrėžtos Lietuvos Respublikos švietimo įstatyme, Lietuvos Respublikos transporto lengvatų įstatyme.

**III SKYRIUS**

**MOKINIŲ VEŽIMO ORGANIZAVIMAS**

4. Mokiniai į atitinkamą mokyklą vežami šiais būdais:

4.1. mokykliniais autobusais;

4.2. vietinio (priemiestinio) reguliaraus susisiekimo autobusais;

4.3. specialiųjų reisų autobusais;

4.4. privačiu tėvų (globėjų, rūpintojų) transportu;

4.5. kitais vežimo būdais.

5. Į mokyklą ir atgal privalo būti vežami kaimuose ir miesteliuose toliau kaip 3 (trys) kilometrai nuo mokyklos gyvenantys mokiniai:

5.1. kurie mokosi pagal priešmokyklinio ir bendrojo ugdymo programas;

5.2. kurie turi specialiųjų ugdymosi poreikių ir nepajėgia patys atvykti į mokykląmokytis pagal priešmokyklinio ugdymo ar bendrojo ugdymo programas (negali savarankiškai vaikščioti, dėl didelių sutrikimų yra nesaugūs gatvėje);

5.3. pagal ikimokyklinio ugdymo programą ugdomi mokiniai, kuriems ugdymasis pagal ikimokyklinio ugdymo programą Lietuvos Respublikos švietimo ir mokslo ministro ir Lietuvos Respublikos socialinės apsaugos ir darbo ministro nustatytą tvarką yra privalomas ugdymas.

6. Mokinio kelias nuo namų iki sustojimo vietos ar nuo sustojimo vietos iki namų negali būti ilgesnis kaip 3 (trys) kilometrai.

7.Mokinių vežimo mokykliniu autobusu tvarką nustato Lietuvos Respublikos švietimo ir mokslo ministras.

8. Formaliojo švietimo mokyklų, neformaliojo švietimo mokyklų mokiniai, kuriems nėra galimybių važiuoti į mokyklą ir iš jos į namus mokykliniais autobusais, vietinio (priemiestinio) reguliaraus susisiekimo autobusais, specialiųjų reisų autobusais, gali būti vežami tėvų (globėjų, rūpintojų) transportu.

9. Mokiniai, važiuodami vietinio (priemiestinio) reguliaraus susisiekimo autobusais, privalo turėti ir įlipdami pateikti / parodyti autobuso vairuotojui galiojantį Mokinio pažymėjimą.

10. Bilietai mokiniams išduodami formaliojo švietimo mokyklos ar neformaliojo švietimo mokyklos vadovo įsakymu nustatyta tvarka, nurodant mokyklos pavadinimą, mokinio vardą, pavardę, važiavimo maršrutą, datą ir kainą.

11. Savivaldybės administracijos Švietimo, kultūros ir sporto skyrius:

11.1. aprūpina mokyklas Lietuvos Respublikos švietimo ir mokslo ministerijos nustatytos formos Mokinio pažymėjimų blankais;

11.2. palaiko ryšius su mokyklomis, prireikus – su vežamų mokinių tėvais, sprendžia su mokinių vežimo organizavimu susijusius klausimus.

12. Savivaldybės administracijos Investicijų, strateginio planavimo ir vietinio ūkio skyrius:

12.1. patikrina, kad mokyklų transporto ir specialieji reisai būtų ekonomiški, nesutampantys su kitų mokyklų mokinių pavėžėjimo reisais, vietinio (reguliaraus) susisiekimo maršrutais;

12.2. teikia Komisijai išvadas ir pasiūlymus dėl mokinių vežimo maršrutų ir būdų derinimo;

12.3. organizuoja mokinių vienkartinių vardinių bilietų gamybą pagal ugdymo įstaigų pateiktą poreikį ir išduoda juos ugdymo įstaigoms.

13. Komisija iki rugsėjo 10 d.:

13.1. esant poreikiui, teikia išvadas Savivaldybės administracijos direktoriui dėl mokyklų specialiųjų reisų paslaugų viešojo pirkimo;

13.2. suderina autobusų, vežančių mokinius mokyklos transportu, specialiaisiais reisais, visuomeniniu transportu maršrutų eismo tvarkaraščius;

13.3. sprendžia kitus šiame Tvarkos apraše nenumatytus mokinių vežimo organizavimo ir kompensavimo atvejus.

14. Mokyklų vadovai:

14.1. vadovaujasi Lietuvos Respublikos švietimo ir mokslo ministro patvirtintu Mokinių vežimo mokykliniu autobusu tvarkos aprašu;

14.2. paskiria asmenį, atsakingą už mokinių vežimo organizavimą bei įsakymu patvirtina vardinių specialiųjų bilietų išdavimo ir atsiskaitymo tvarką;

14.3. iki rugpjūčio 25 d. formaliojo švietimo mokyklų vadovai Savivaldybės administracijos Investicijų, strateginio planavimo ir vietinio ūkio skyriui pateikia vežamų mokinių sąrašus (1 priedas), nurodo, kurie mokiniai vežami vietinio (priemiestinio) reguliaraus susisiekimo autobusais, mokykliniais autobusais, kuriems vežti reikalingi specialieji reisai bei planuojamų maršrutų projektus (5 priedas);

14.4. iki rugsėjo 15 d. formaliojo švietimo mokyklų vadovai Savivaldybės administracijos Investicijų, strateginio planavimo ir vietinio ūkio skyriui pateikia vaikų, kurie vežami tėvų (globėjų, rūpintojų) transportu, sąrašus (3 priedas).

14.5. iki rugsėjo 15 d. neformaliojo švietimo mokyklų vadovai Savivaldybės administracijos Investicijų, strateginio planavimo ir vietinio ūkio skyriui pateikia vežamų mokinių sąrašus (2 priedas) ir / arba tėvų (globėjų, rūpintojų) transportu vežamų mokinių sąrašus (3 priedas).

14.6. kreipiasi į Komisiją dėl specialiųjų reisų ar kitų vežimo būdų organizavimo;

14.7. gavę Komisijos išvadą, kad reikalinga kryptimi nėra vietinio (priemiestinio) reguliaraus susisiekimo maršrutų ir nėra galimybės vežti mokinius kitų mokyklų organizuotais specialiaisiais reisais, Savivaldybės administracijos direktoriui leidus, organizuoja specialiojo reiso paslaugos viešąjį pirkimą arba sudaro vieneriems mokslo metams sutartis su tėvais (globėjais, rūpintojais) dėl mokinio vežimo, kuriose numato saugias mokinių pavėžėjimo sąlygas;

14.8. koreguoja sutartis nuo einamųjų metų rugpjūčio 25 d. iki rugsėjo 15 d.;

14.9. išduoda mokiniams Lietuvos Respublikos švietimo ir mokslo ministro nustatyta tvarka mokinio pažymėjimus;

14.10. įsakymu patvirtina formaliojo švietimo mokyklos mokinių vežimo maršrutus.

**IV SKYRIUS**

**VAŽIAVIMO IŠLAIDŲ KOMPENSAVIMAS**

15. Visos važiavimo išlaidos kaimuose ir miesteliuose gyvenantiems bendrojo ugdymo mokyklų 9–12 klasių (gimnazijų 1–4 klasių), profesinio rengimo įstaigų ir neformaliojo švietimo mokyklų mokiniams, šių mokyklų darbo dienomis iki 40 km važiavusiems į mokyklą ir atgal mokinio pažymėjime nurodytu maršrutu vietinio (priemiestinio) reguliaraus susisiekimo autobusais, tolimojo reguliaraus susisiekimo autobusais, mokykliniais autobusais, specialiųjų reisų autobusais kompensuojamos iš Vilkaviškio rajono savivaldybės biudžeto lėšų.

16. Neformaliojo švietimo mokyklų mokiniams ši lengvata taikoma ir ne darbo dienomis.

17. Priešmokyklinio ugdymo ir 1–8 klasių mokinių važiavimo išlaidos kompensuojamas iki artimiausios atitinkamą ugdymo programą vykdančios mokyklos.

18. Lėšas, skirtas vežti Vilkaviškio rajono savivaldybės teritorijoje esančių mokyklų mokinius į mokyklą ir atgal, administruoja formaliojo švietimo mokyklos ar neformaliojo švietimo mokyklos vadovas.

19. Vežėjai:

19.1. iki rugpjūčio 20 d. Savivaldybės administracijos Investicijų, strateginio planavimo ir vietinio ūkio skyriui privalo pateikti kainininką, kuriame nurodoma, kiek kainuoja važiavimas iki mokyklos nuo stotelės.

19.2. reguliariai, bet ne vėliau kaip iki kito mėnesio 5 d., pateikia formaliojo švietimo mokyklai sąskaitą faktūrą su šio Tvarkos aprašo 4 priedu.

20. Atsiskaitymas vykdomas pagal vežėjo PVM sąskaitą faktūrą, lėšas skaičiuojant pagal Savivaldybės tarybos patvirtintus 1 km įkainius (tarifus) ir pagal sutartyje numatytus terminus.

21. Taisytos, subraukytos, neaiškiai užpildytos bilietų šaknelės laikomos negaliojančiomis ir už jas Vežėjui neapmokama.

22. Už nemokamą mokinių vežimą formaliojo švietimo mokyklai iš biudžeto programos sąmatose skirtų asignavimų per 60 kalendorinių dienų, skaičiuojant nuo sąskaitos faktūros gavimo dienos, apmoka Vežėjui pagal pateiktas sąskaitas faktūras.

23. Mokinių tėvams (globėjams, rūpintojams), vežantiems vaikus savo privačiu transportu, tais atvejais, kai mokinius vežti į artimiausią mokyklą nėra kitų galimybių, kelionės išlaidos nuo gyvenamosios vietos iki artimiausios stotelės (jeigu tokios stotelės nėra iki mokyklos) ir atgal, apmokamos pagal su mokykla sudarytą sutartį.

24. Mokinių tėvai (globėjai, rūpintojai), vežantys vaikus savo privačiu transportumokyklos vadovui iki rugsėjo 10 d. pateikia rašytinį prašymą (6 priedas) dėl patirtų kelionės išlaidų apmokėjimo. Prie prašymo pateikiama transporto priemonės registracijos liudijimo kopija, galiojančio vairuotojo pažymėjimo kopija, privalomosios transporto priemonių techninės apžiūros dokumento kopija, transporto priemonių valdytojų civilinės atsakomybės privalomojo draudimo liudijimo (poliso) kopija.

25. Atsiradus po rugsėjo 10 d. šio Tvarkos aprašo 23 punkte nurodytoms aplinkybėms, mokinių tėvai (globėjai, rūpintojai) šio Tvarkos aprašo 24 punkte nurodytą prašymą ir kitus dokumentus pateikia per 15 kalendorinių dienų. Praleidus šiame punkte nustatytą prašymo pateikimo terminą, mokyklos vadovas gali tokį prašymą patenkinti, jeigu terminas praleistas dėl svarbių priežasčių.

26. Važiavimo išlaidos kompensuojamos pagal faktinių važiavimo išlaidų pagrindimo dokumentus (degalų įsigijimą patvirtinančius čekius, kitus teisės gauti kompensaciją įrodymo dokumentus), kuriuos tėvai (globėjai, rūpintojai) turi pateikti mokyklai iki mėnesio 5 d. už praėjusį mėnesį (7 priedas).

27. Mokykla, priimdama sprendimą dėl važiavimo išlaidų tėvų transportu kompensavimo dydžio, atsižvelgia į kelionės metu nuvažiuotų kilometrų skaičių ir degalų sunaudojimo normas, nustatytas atitinkamai transporto priemonei, pagal mokyklai pateiktus atitinkamos transporto priemonės gamintojo nurodytus transporto priemonės techninius duomenis (degalų sunaudojimo normas 100 kilometrų) (6 priedas). Jeigu nėra žinomi transporto priemonės gamintojo nurodyti transporto priemonės techniniai duomenys (degalų sunaudojimo normos 100 kilometrų), apmokėtinų išlaidų dydis apskaičiuojamas atsižvelgiant į kelionės metu nuvažiuotų kilometrų skaičių ir taikant šio Tvarkos aprašo 28 punkte nustatytą tvarką (transporto priemonės bazinę degalų sunaudojimo normą).

28. Transporto priemonės bazinė degalų sunaudojimo norma:

28.1. Lengviesiems automobiliams su benzininiais varikliais bazinės degalų sunaudojimo normos apskaičiuojamos pagal šią formulę:

Nk≅5,4 √(V\_h ); l/100 km,

kur, Nk – bazinė degalų sunaudojimo norma;

Vh – automobilio variklio darbinis tūris kubiniais litrais, nurodytas transporto priemonės registracijos liudijime.

Bazinės degalų sunaudojimo normos skaičiavimo pavyzdys:

Lengvasis automobilis „Volkswagen Golf 1.4 TSI“, benzinas, 2005 m. (automobilio variklio darbinis tūris 1390 cm3 = 1.390 l3):

Nk≅5,4 √1.390=6.37 l/100 km.

Nustatyta bazinė degalų sunaudojimo norma yra artima automobilio gamintojo nurodytai vidutinei degalų suvartojimo normai, kuri yra 6,2 l/100 km (skirtumas nuo apskaičiuotos normos 2,6 proc.).

28.2. Lengviesiems automobiliams su dyzeliniais varikliais bazinės degalų sunaudojimo normos apskaičiuojamos pagal šią formulę:

Nk≅3,8 √(V\_h ); l/100 km,

kur, Nk – bazinė degalų sunaudojimo norma;

Vh – automobilio variklio darbinis tūris kubiniais litrais, nurodytas transporto priemonės registracijos liudijime.

Bazinės degalų sunaudojimo normos skaičiavimo pavyzdys:

Lengvasis automobilis „Hyundai i30 2,0 CRDI“, dyzelinis, 2007 m. (automobilio variklio darbinis tūris 1991 cm3 = 1.991 l3):

Nk≅3,8 √1.991=5.36 l/100 km.

Nustatyta bazinė degalų sunaudojimo norma yra artima automobilio gamintojo nurodytai vidutinei degalų suvartojimo normai, kuri yra 5,5 l/100 km (skirtumas nuo apskaičiuotos normos 2,6 proc.).

28.3. Visureigiams ir kitiems automobiliams su visų keturių varančiųjų ratų pavara bazinė degalų sunaudojimo norma gali būti padidinama iki 15 procentų.

28.4. Žiemos metu, nuo lapkričio 1 d. iki balandžio 1 d., apskaičiuota bazinė degalų sunaudojimo norma gali būti didinama iki 10 procentų.

29. Mokiniams (priešmokyklinio ugdymo ir 1–8 klasių), kurie į mokyklą ir atgal vyksta ne iki artimiausios atitinkamą bendrojo ugdymo programą vykdančios mokyklos, važiavimo išlaidos nekompensuojamos.

**V SKYRIUS**

**MOKINIŲ SAUGUMO IR POREIKIŲ TENKINIMAS**

30. Visų rūšių vežėjai, su kuriais mokyklos yra sudariusios sutartis dėl mokinių vežimo, privalo:

30.1. užtikrinti saugias mokinių vežimo sąlygas:

30.1.1. įlaipinti ir išlaipinti mokinius tik stotelėse ir nustatytose vietose;

30.1.2. užtikrinti, kad autobuse būtų vežama ne daugiau mokinių, negu yra sėdimų vietų;

30.1.3. vežti mokinius tam skirtomis ir techniškai tvarkingomis transporto priemonėmis.

30.2. bendradarbiauti su mokyklų vadovais, už mokinių vežimą atsakingais Savivaldybės administracijos darbuotojais;

30.3. tinkamai reaguoti į pagrįstas mokinių, jų tėvų, mokyklų vadovų jiems pareikštas pastabas ir pasiūlymus, nedelsiant šalinti iškilusius mokinių vežimo trūkumus;

30.4. atsiradus mokinių vežimo problemų, per vieną valandą nuo jų paaiškėjimo, informuoti mokyklos vadovą apie iškilusias mokinių vežimo problemas;

30.5. likus ne mažiau kaip vienai valandai iki pamokų pradžios ir / arba pabaigos, informuoti mokyklos vadovą dėl sugedusios transporto priemonės ir atvežti mokinius kita transporto priemone;

30.6. laikytis visų šio Tvarkos aprašo vežėjams keliamų reikalavimų.

**VI SKYRIUS**

**BAIGIAMOSIOS NUOSTATOS**

31. Už šio Tvarkos aprašo vykdymą atsakingi Savivaldybės administracijos Švietimo, kultūros ir sporto, Investicijų, strateginio planavimo ir vietinio ūkio skyrių vedėjai bei formaliojo švietimo mokyklų, neformaliojo švietimo mokyklųvadovai.

32. Lėšų, skirtų vežti Vilkaviškio rajono savivaldybės teritorijoje esančių mokyklų mokinius, auditą atlieka Savivaldybės administracijos Centralizuotas vidaus audito skyrius.

33. Ginčai tarp formaliojo švietimo mokyklų, neformaliojo švietimo mokyklų ir vežėjų arba tėvų (globėjų, rūpintojų) dėl mokinių vežimo į mokyklą ir iš jos atgal pagal sudarytas sutartis sprendžiami Lietuvos Respublikos įstatymų nustatyta tvarka.

34. Šis Tvarkos aprašas gali būti keičiamas pasikeitus teisės aktams, reglamentuojantiems transporto lengvatas, mokinių pavėžėjimo procesą, važiavimo išlaidų mokiniams apmokėjimą, papildomas ir / ar panaikinamas Vilkaviškio rajono savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_

Vilkaviškio rajono savivaldybės

teritorijoje esančių mokyklų mokinių

vežimo organizavimo ir važiavimo

išlaidų kompensavimo tvarkos aprašo

1 priedas

**VILKAVIŠKIO RAJONO SAVIVALDYBĖS \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_MOKYKLOS**

**VEŽAMŲ MOKINIŲ VARDINIS SĄRAŠAS**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ m. m.

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Eil.Nr. | Mokinio vardas, pavardė | Klasė | Mokinio gyvenamoji vieta | Stotelė | Maršruto ilgis | Atvyksta į mokyklą | | | | | Išvyksta iš mokyklos | | | | |
|  |  |  |  |  |  | MT | G | M | PV | KT | MT | G | M | PV | KT |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 |
|  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |

MT– mokyklos transportas

G – geltonasis autobusas

M – maršrutinis autobusas

PV – privatus transportas

KT – kiti vežiojimo būdai

Vilkaviškio rajono savivaldybės

teritorijoje esančių mokyklų mokinių

vežimo organizavimo ir važiavimo

išlaidų kompensavimo tvarkos aprašo

2 priedas

**VILKAVIŠKIO RAJONO SAVIVALDYBĖS NEFORMALIOJO ŠVIETIMO \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ MOKYKLOS**

**VEŽAMŲ MOKINIŲ VARDINIS SĄRAŠAS**

\_\_\_\_\_\_\_\_\_\_\_\_\_\_\_\_\_\_\_m. m.

|  |  |  |
| --- | --- | --- |
| Eil.  Nr. | Mokinio vardas, pavardė | Mokinio gyvenamoji vieta |
| 1 | 2 | 3 |
|  |  |  |
|  |  |  |
|  |  |  |

Vilkaviškio rajono savivaldybės

teritorijoje esančių mokyklų mokinių

vežimo organizavimo ir važiavimo

išlaidų kompensavimo tvarkos aprašo

3 priedas

**VILKAVIŠKIO RAJONO SAVIVALDYBĖS \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ MOKYKLOS**

**TĖVŲ (GLOBĖJŲ, RŪPINTOJŲ) TRANSPORTU VEŽAMŲ MOKINIŲ VARDINIS SĄRAŠAS**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_m. m.

|  |  |  |  |  |  |  |  |
| --- | --- | --- | --- | --- | --- | --- | --- |
| Eil.Nr. | Mokinio vardas, pavardė | Klasė | Mokinio gyvenamoji vieta | Atstumas nuo gyvenamosios vietos iki mokyklos arba iki artimiausios stotelės (km) | Atstumas nuo mokyklos arba artimiausios stotelės iki gyvenamosios vietos (km) | Mokinį būtina pavežti nuo gyvenamosios vietos iki mokyklos arba iki artimiausios stotelės (būtina/nebūtina). | Mokinį būtina pavežti nuo mokyklos iki gyvenamosios vietos arba iki artimiausios stotelės (būtina / nebūtina) |
| 1 | 2 | 3 | 4 | 5 | 6 | 7 | 8 |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

Vilkaviškio rajono savivaldybės

teritorijoje esančių mokyklų mokinių

vežimo organizavimo ir važiavimo

išlaidų kompensavimo tvarkos aprašo

4 priedas

**VILKAVIŠKIO RAJONO SAVIVALDYBĖS\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_MOKYKLOS**

**MOKINIŲ VEŽIMO PASLAUGŲ UŽ 20\_\_\_\_\_M.\_\_\_\_\_\_\_\_\_\_\_\_\_\_\_\_\_\_\_MĖNESĮ**

**TARPUSAVIO SUDERINIMO AKTAS PRIE PVM SĄSKAITOS FAKTŪROS**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_m. m.

|  |  |  |  |  |  |  |
| --- | --- | --- | --- | --- | --- | --- |
| Eil.  Nr. | Maršrutas | Maršruto ilgis (km) | Mokinių skaičius | 1 km tarifas, nustatytas Vilkaviškio rajono savivaldybės tarybos sprendimu | Maršruto bilieto kaina | Suma |
| 1 | 2 | 3 | 4 | 5 | 6 | 7 |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

Vežėjas Paslaugos gavėjas

Vilkaviškio rajono savivaldybės

teritorijoje esančių mokyklų mokinių

vežimo organizavimo ir važiavimo

išlaidų kompensavimo tvarkos aprašo

5 priedas

**VILKAVIŠKIO RAJONO SAVIVALDYBĖS\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_MOKYKLOS / SKYRIAUS**

**MOKINIŲ VEŽIMO MARŠRUTAI**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_m. m.

|  |  |  |  |  |  |  |
| --- | --- | --- | --- | --- | --- | --- |
| Gyvenamosios vietos  (autobuso stotelės)  pavadinimas | Mokinių skaičius | Vežėjas | | Mokyklos ugdomosios veiklos laikas | Vežėjas | |
| Autobuso išvykimo laikas | Atvykimo į mokyklą laikas | Autobuso išvykimo laikas | Grįžimo į gyvenamąją vietą laikas |
| 1 | 2 | 3 | 4 | 5 | 6 | 7 |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

SUDERINTA:

Vilkaviškio rajono savivaldybės

teritorijoje esančių mokyklų mokinių

vežimo organizavimo ir važiavimo

išlaidų kompensavimo tvarkos aprašo

6 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Tėvų (globėjų, rūpintojų) vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Adresas, telefono numeris)

Vilkaviškio rajono savivaldybės \_\_\_\_\_\_\_\_\_\_\_\_\_\_\_\_\_\_\_\_\_\_\_\_ mokyklos

Direktoriui (-ei)

**PRAŠYMAS**

**DĖL MOKINIŲ VEŽIMO TĖVŲ (GLOBĖJŲ, RŪPINTOJŲ) TRANSPORTU IŠLAIDŲ KOMPENSAVIMO**

20\_\_ m. \_\_\_\_\_\_\_\_\_\_\_\_\_\_\_\_\_\_\_\_\_\_ d.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vieta)

Prašau, kompensuoti mano vaiko(-ų) (globotinio, rūpintiniu) vežimo:

nuo gyvenamosios vietos iki mokyklos \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

(mokyklos/ugdymo įstaigos / skyriaus pavadinimas ir adresas)

nuo gyvenamosios vietos iki stotelės \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

(stotelės pavadinimas)

nuo mokyklos iki gyvenamosios vietos \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

(mokyklos/ugdymo įstaigos / skyriaus pavadinimas ir adresas)

nuo stotelės iki gyvenamosios vietos \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

(stotelės pavadinimas)

išlaidas.

|  |  |  |  |  |
| --- | --- | --- | --- | --- |
| Eil.  Nr. | Mokinio vardas, pavardė | Gyvenamosios vietos adresas | Atstumas nuo namų iki mokyklos arba artimiausios stotelės (km) | Atstumas nuo mokyklos arba artimiausios stotelės iki namų (km) |
| 1 | 2 | 3 | 4 | 5 |
|  |  |  |  |  |
|  |  |  |  |  |

Vaikas(-ai) (globotinis(-iai), rūpintinis(-iai)) bus vežamas(-i) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(transporto priemonės savininko (valdytojo) vardas, pavardė)

techniškai tvarkingu automobiliu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(transporto priemonės markė ir valstybinis numeris)

Kompensaciją prašau pervesti į mano sąskaitą:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(banko sąskaitos numeris, bankas, banko kodas)

Mokinio tėvai (globėjai, rūpintojai) prisiima atsakomybę už saugumą kelionės į mokyklą arba artimiausią stotelę ir iš mokyklos arba artimiausios stotelės metu. Taip pat, įsipareigoja iki kiekvieno mėnesio 5 dienos mokyklos buhalterei pateikti pažymą dėl mokinių vežimo tėvų transportu išlaidų kompensavimouž praėjusį mėnesįir degalų įsigijimą patvirtinantį dokumentą (-us) (čekį, patvirtintą degalinės spaudu, arba sąskaitą).

Pasikeitus šiame prašyme nurodytiems duomenims, įsipareigoju nedelsiant apie tai informuoti mokyklą.

PRIDEDAMA:

1.Transporto priemonės registracijos liudijimo kopija;

2. Galiojančio vairuotojo pažymėjimo kopija;

2. Privalomosios transporto priemonių techninės apžiūros dokumento kopija;

3. Transporto priemonių valdytojų civilinės atsakomybės privalomojo draudimo liudijimo (poliso) kopija.

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė

Vilkaviškio rajono savivaldybės

teritorijoje esančių mokyklų mokinių

vežimo organizavimo ir važiavimo

išlaidų kompensavimo tvarkos aprašo

7 priedas

**Vilkaviškio rajono SAVIVALDYBĖS \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ MOKYKLA**

**PAŽYMA**

**DĖL MOKINIO PAVĖŽĖJIMO TĖVŲ (GLOBĖJŲ, RŪPINTOJŲ) TRANSPORTU IŠLAIDŲ KOMPENSAVIMO**

Už 20\_\_\_ m. \_\_\_\_\_\_\_\_\_\_\_\_\_\_\_\_\_\_\_\_\_\_\_ mėnesį

|  |  |  |  |  |  |
| --- | --- | --- | --- | --- | --- |
| Sutarties Nr. | Mokinio pavardė, vardas | Lankytų dienų skaičius | Nuvažiuoti kilometrai per dieną | Transporto priemonės bazinė degalų sunaudojimo norma  (l/100 km) | Kompensuojama suma, EUR |
| 1 | 2 | 3 | 4 | 5 | 6 |
|  |  |  |  |  |  |

PRIDEDAMA. Faktinių važiavimo išlaidų pagrindimo dokumentai (degalų įsigijimą patvirtinančius čekius, kitus teisės gauti kompensaciją įrodymo dokumentus) \_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

(dokumentų skaičius)

Pažymos lentelės 1,2 ir 4 stulpelius pildo tėvai (globėjai, rūpintojai):

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

Pažymos lentelės 3 stulpelį (faktiškai lankytų dienų skaičių per mėnesį) pildo klasės auklėtoja (-as):

Klasės / grupės auklėtoja (-as):

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

Pažymos lentelės 5 ir 6 stulpelius pildo švietimo įstaigos / mokyklos buhalterė (-is):

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)